पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की दूसरी लहर में कोरोना मरीजों को सबसे ज्यादा ऑक्सीजन की जरूरत पड़ रही है। मांग इतनी ज्यादा है कि सरकार आपूर्ति नहीं कर पा रही है। ऐसे में गौतमबुद्धनगर में सेना ने मोर्चा संभाल लिया है। एक तरफ मिशन संजीवनी के तहत एयरफोर्स ने चेन्नई से 250 ऑक्सीजन सिलेंडर पहुंचाए हैं। जबकि आईटीबीपी के जवानों ने इटली की मदद से गौतमबुद्धनगर में 48 घंटे के अंदर एक ऑक्सीजन प्लांट खड़ा कर दिया है।
20 और 15 टन के ऑक्सीजन के सिलेंडर लाए गए
बीते दिनों गौतमबुद्धनगर के अस्पतालों में ऑक्सीजन की किल्लत हो गयी थी। ऐसे में मदद के लिए एयरफोर्स सामने आई। जिसने चेन्नई से 250 सिलेंडर मंगवाए, जबकि इन सिलेंडर में गैस के लिए एयरफोर्स दो ट्रक लेकर आज ही जमशेदपुर रवाना होगी। जहां से दोनों ट्रक सड़क मार्ग से गौतमबुद्धनगर पहुंचेंगे।
एनजीओ, रेजिडेंट वेलफेयर एसोसियेशन, ओनर अपार्टमेंट एसोसियेशन को दिए जाएंगे सिलेंडर
अधिकारियों ने बताया कि जमशेदपुर से आने वाली ऑक्सीजन को अलग-अलग एनजीओ, रेजिडेंट्स वेलफेयर एसोसियेशन, अपार्टमेंट ओनर एसोसियेशन को भेजे जाएंगे। दरअसल, इन लोगों ने अलग-अलग आइसोलेशन सेंटर बनाए हैं, जहां ऑक्सीजन की जरूरत होती है।
गौतमबुद्धनगर में है रोजाना 60 मीट्रिक टन ऑक्सीजन की जरूरत
हालांकि, अभी जमशेदपुर से कुल 35 मीट्रिक टन ही ऑक्सीजन आ रही है लेकिन यह भी कुछ राहत ही पहुंचाएगी। फिलहाल, यहां रोजाना 60 मीट्रिक टन ऑक्सीजन की जरूरत है। वहीं, आईटीबीपी ने सूरजकुंड में अपने अस्पताल में 48 घंटे में एक ऑक्सीजन प्लांट स्थापित कर दिया। इस प्लांट से अस्पताल के 100 बेड पर ऑक्सीजन की सप्लाई हो जाएगी। इस प्लांट का उद्घाटन इटली के राजदूत विन्सेंजो डी लुका ने किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva hin_Deva hin_Deva hin_Deva zho_Hant eng_Latn